PATVIRTINTA

Klaipėdos Eduardo Balsio menų gimnazijos direktoriaus 2021 m. rugsėjo 15 d.

įsakymu Nr. V-62

# KLAIPĖDOS EDUARDO BALSIO MENŲ GIMNAZIJOS KORUPCIJOS PREVENCIJOS PROGRAMA 2021–2023 M.

**BENDROSIOS PROGRAMOS NUOSTATOS**

 1. Klaipėdos Eduardo Balsio menų gimnazijos 2021–2023 metų korupcijos prevencijos programa (toliau – Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII -1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“.

 2. Programa skirta užtikrinti korupcijos prevenciją, siekiant sumažinti korupcijos pasireiškimo tikimybę, šalinti prielaidas korupcijai atsirasti ir plisti gimnazijoje.

 3. Pagrindinės programoje vartojamos sąvokos:

 3.1. **korupcija** – bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

 3.2. **korupcijos prevencija** – korupcijos priežasčių, sąlygų atskleidimas ir šalinimas, sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo.

 4. Programa padės vykdyti kryptingą korupcijos prevencijos politiką, užtikrinti skaidresnę, viešesnę ir veiksmingesnę mokyklos veiklą.

 5. Programos strateginės kryptys – korupcijos prevencija ir antikorupcinis švietimas bei informavimas.

 6. Programa įgyvendinama pagal Programos įgyvendinimo priemonių planą (priedas).

**PROGRAMOS TIKSLAI IR UŽDAVINIAI**

 7. Programos tikslai:

 7.1. formuoti pilietinę antikorupcinę poziciją bei didinti teisinį sąmoningumą;

 7.2. atskleisti priežastis ir sąlygas korupcijai pasireikšti gimnazijoje bei šalinti jos prielaidas.

 8. Programos uždaviniai:

 8.1. mažinti korupcijos pasireiškimo galimybių atsiradimą;

 8.2. užtikrinti skaidrią ir veiksmingą veiklą gimnazijoje, siekiant, kad visų sprendimų priėmimo procesai būtų skaidrūs, atviri ir prieinami gimnazijos bendruomenei;

 8.3. didinti antikorupcinio švietimo sklaidą gimnazijoje;

 8.4. ugdyti nepakantumą korupcinio pobūdžio nusikalstamoms veikoms ar reiškiniams;

 8.5. ugdyti jaunų žmonių antikorupcines nuostatas, nepakančią korupcijos augimui pilietinę poziciją;

 8.6. prisidėti prie bendrosiose programose ir išsilavinimo standartuose formuluojamų vertybinių nuostatų ugdymo;

 8.7. užtikrinti skaidrų biudžeto lėšų panaudojimą;

 8.8. sudaryti sąlygas darbuotojams dalyvauti mokymuose, seminaruose korupcijos prevencijos klausimais.

**PROGRAMOS TIKSLŲ IR UŽDAVINIŲ ĮGYVENDINIMO VERTINIMO KRITERIJAI**

 9. Programoje nustatytų tikslų pasiekimas vertinamas pagal šiuos kokybę ir kiekybę apibūdinančius kriterijus:

 9.1. skundų, pateiktų mokyklos bendruomenės narių ir kitų asmenų, skaičiumi;

 9.2. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu;

 9.3. įgyvendintų Programos priemonių skaičiumi.

# PROGRAMOS ADMINISTRAVIMAS

 10. Programai įgyvendinti sudaromas Programos įgyvendinimo priemonių planas, kurio priemonių įvykdymo laikotarpis sutampa su programos įgyvendinimo pradžia ir pabaiga.

 11. Už programos priemonių plano įgyvendinimo kontrolę, už korupcijos prevencijos ir kontrolės vykdymą atsakingas gimnazijos direktorius.

#  BAIGIAMOSIOS NUOSTATOS

 12. Ši programa įsigalioja nuo 2021 m. rugsėjo 16 d.

 13. Programa įgyvendinama pagal Programos įgyvendinimo priemonių planą.

 14. Už Programos įgyvendinimą atsakingi Programos priemonių plane nurodyti vykdytojai.